《桃谿泛舟寻方崖士玄》
明代·马治

身行沙岸曲，隐见远人村。
初罢桃溪雨，寒山响翠繁。
薄云凝遐桃，微风吹古原。
登稼已云乐，欣欣田父言。
予心亦何事，访旧试寻源。

作者简介：明间常州府宜兴人，字孝常。初为僧，能诗。元末，周履道避地宜兴，治为具舟车，尽穷阳羡山溪之胜，以诗唱和，成《荆南倡和集》。洪武初，为内丘知县，终建昌知府。